|  |  |
| --- | --- |
| Forum: | BKV OmrådeMED |
| Tid: | 19. september 2014 kl. 9.00-11.00. Der er formøde for medarbejderne fra kl. 8.00. Der serveres ostemadder.  |
| Sted: | Rådhuset, Blok A – stuen, lokale 129 |
| Deltagere: | Jytte Therkildsen, Cecilie Engell, Ulla Kusk, Helle Vaarning, Claes Hjort, Anne Nielsen, Susi Flex, Margit Krogh, Carina Kofoed, Jan Hausted Petersen, Suzanne Agerholm |
| Afbud: | Claes Isbrandtsen  |
| Referent: | Dorthe Stærkær de la Mottende af alle. |

# Beslutningspunkter

## Godkendelse af dagsorden

*Konklusion:*

Godkendt.

## Godkendelse af referat fra sidste møde

Der er 3 referater til godkendelse:

Den 11/6-14, 20/8-14 og 26/8-14.

*Konklusion:*

Alle referater blev godkendt.

## Arbejdsmiljø og sundhed

* Carina Kofoed orienterer om arbejdsgruppe, der er nedsat i KommuneMED regi.
* Claes Hjort giver status fra nedsat følgegruppe vedrørende arbejdsmiljø på skolerne.
* Carina Kofoed giver status på arbejdet på rådhuset vedrørende skimmelsvamp.
* Den kommunale trivselsundersøgelse for 2015

*Konklusion:*

MEDhåndbogen er ved at blive revideret. MEDaftalen vil blive isat håndbogen.

Følgegruppen vedrørende arbejdsmiljø på skolerne er i gang med arbejdet. I forhold til arbejdsmiljø på skolerne, så oplyste Claes, at der især på Brøndagerskolen stadig arbejdes på at skaffe arbejdspladser til lærerne fordi de bestilte borde/arbejdspladser endnu ikke er kommet.

Derudover er der også fokus på, at klubområdet også har sin daglig gang på skolerne.

På KommuneMEDmødet den 18. september blev det drøftet, hvordan trivselsundersøgelsen for 2015 skal etableres og fokusområder for undersøgelsen blev også drøftet. Spørgeskemaet skal være overskueligt og det skal være nemt at tolke på resultatet efterfølgende. Der skal efterfølgende være en proces i alle afdelinger, hvor resultaterne drøftes. KommuneMED ønskede at se en procesplan for trivselsundersøgelsen på et af de kommende møder således, at organisationerne kan ”skubbe på” udfyldelsen af skemaerne, og de ønskede at få en orientering om, hvilket værktøj der var blevet valgt.

Rent tidsmæssigt blev det foreslået at lægge undersøgelsen op mod påske 2015. På Store MED dag i efteråret næste år vil resultatet af trivselsundersøgelsen blive præsenteret. Det blev forslået at kigge nærmere på markedsføringen af undersøgelsen for højne svarprocenten. Muligvis kunne man udlove en præmie til den afdeling, der har flest besvarelser.

## Organistionsændring - Hjælpemiddelafdelingen

Der fremlægges forslag til Økonomiudvalget om at flytte Hjælpemiddel-afdelingen, så det fremadrettet hænger sammen med Visitationen under afdelingen Sundhed, Pleje & Omsorg.

Der gives yderligere informationer på mødet.

*Konklusion:*

Jytte Therkildsen orienterede om, at hun **efter udsendelsen** af denne dagsorden var blevet opmærksom på, at Visitationsenheden pr. 1. juni 2013 midlertidigt var blevet opdelt i forbindelse med en fratrædelse af leder i Familieafsnittet. Hjælpemiddelafsnittet og Visitationsafsnittet blev derfor delt ledelsesmæssigt ved en midlertidig rokering i Social & Familieafdelingen. Den midlertidige rokering i Social & Familie har ikke været godkendt i MEDudvalg eller i Økonomiudvalget.

Sagen har således ændret sig siden dagsordenens udsendelse i og med, at de to teams blot reetableres igen til en enhed.

Jytte Therkildsen ville have ønsket, at nogle af medlemmerne i OmrådeMED i foråret 2014 havde orienteret om, at Visitationsenheden i foråret 2013 var blevet midlertidigt delt i 2 områder; Hjælpemiddelafsnittet og Visitationsafsnittet.

Det ville have været ønskværdigt, at nogle havde informeret direktøren om den midlertidige organisationsændring ved drøftelse i foråret 2014, så Økonomiudvalget i juni 2014 var blevet oplyst korrekt. Initiativpligt samt informationspligt går begge veje i et MEDudvalg.

Jytte orienterede om, hvorledes den foreløbige proces for de berørte medarbejdere i Hjælpemiddelafsnittet havde været.

Den 4. september blev arbejdsmiljørepræsentanter på rådhuset i Børn, Kultur & Velfærd orienteret.

Den 5. september blev næstformanden for OmrådeMED orienteret.

Den 8. september blev lederen (da hun havde ferie indtil den 8. september) samt medarbejderne i Hjælpemiddelafsnittet orienteret.

Den 9. september blev afholdt personalemøde med den nye afdelingschef.

Den 17. september blev der afholdt personalemøde med MED status.

Dem 19. september behandling i OmrådeMED.

Det vil blive undersøgt, hvorledes de 2 høringssvar, der er indkommet til MEDbehandlingen, skal behandles. De er udarbejdet i den tro, at sagen var til behandling. Det er som sagt en ny situation i og med, at de to områder blot reetableres igen.

Kommentarer fra OmrådeMED:

Claes Hjort

Medarbejderne er utrygge, når der sker ændringer, det er høringssvarene et udtryk for. Det anbefales, at der skabes en dialog med dem, det vedrører om de faglige erfaringer. Claes samstemte, at informations- og meddelelsespligt selvfølgelig er gensidigt.

Ulla Kusk

Der vil blive slået en lederstilling op i Sundhed, Pleje & Omsorg som skal være leder for Visitationsenheden; Visitationen og Hjælpemidler samt eventuelt andre personalegrupper i afdelingen på rådhuset. Der vil selvfølgelig blive en proces, hvor medarbejdere fra alle områder vil blive inddraget i ansættelsen.

Økonomiudvalget orienteres formentlig den 30. september.

# Orienteringspunkter

## Orientering fra formanden og næstformanden

* Opfølgning på sagen ”Justering af den administrative organisation” (flytning af kulturområdet) behandlet i september af Økonomiudvalget/Kommunalbestyrelsen, Jytte Therkildsen
* Opfølgning på temadagen den 3. september om socialt ansvar, Anne Nielsen og Jytte Therkildsen
* Orientering fra punkter drøftet i KommuneMED v/ Claes Hjort:
* Klubbernes deltagelse i skolernes MED-udvalg
* Fremtidens arbejdsmiljøfunktion
* Falck Healtcare
* Digital post til medarbejdere

*Konklusion:*

I forbindelse med drøftelse af sagen ”justering af den administrative organisation” blev der spurgt til daginstitutionsområdet og afdelingschefstillingen, da den nuværende chef snart går på pension. Hvad gøres der af tanker på området? Der orienteres til ledere/medarbejdere på dagtilbudsområdet inden udgangen af september 2014.

Den samlede sag blev tiltrådt af Kommunalbestyrelsen.

Orientering fra temadagen den 3. september om socialt ansvar. Programmet var delt i 3: Thomas Bredgaard v/ lektor på Institut for Samfundsvidenskab,
Ålborg Universitet/ Hvad er resultaterne af den indsats vi gør nu?
v/ Jan Eriksen, jobcenterchef/ Succeshistorier fra hverdagen, v/ tillidsrepræsentant Allan Sibbern, Materialegården.

Overraskende at så få var tilmeldt dagen (ca. 70 var tilmeldt). En mulig forklaring kunne være, at for enkelte faggrupper vil det være bedst, at sådanne temadage ligger om eftermiddagen af hensyn til driften i afdelingen.

Punkter fra KommuneMED;

* Klubbernes deltagelse i skolernes MED-udvalg

Anne Nielsen redegjorde kort for baggrunden for anmodningen fra klubberne.

Efter en drøftelse i KommuneMED af sagen, set i forhold til reglerne i MEDaftalen og den mere overordnede problematik,  blev det aftalt, at sagen drøftes i OmrådeMED.

Indstillingen fra KommuneMED er, at skolelederen vurderer, om der er behov for at indkalde en repræsentant for klubpædagogerne som observatør, når der er relevante emner på dagsordenen i dette første skoleår med nyesamarbejdsrelationer. Klubpersonalet er bekymret for, at de ikke bliver hørt, når de ikke kan blive repræsenteret i skolernes ArbejdspladsMED.

Fremover afgøres denne type spørgsmål om observatører i MEDudvalg direkte i OmrådeMED’erne.

* Fremtidige arbejdsmiljø

I KommuneMED havde man håbet på en 100% tovholderfunktion, men at man er tilfredse med, at der sker en styrkelse af området.

I forhold til den påtænkte styregruppe blev der spurgt til muligheden for at inddrage en arbejdsmiljørepræsentant i arbejdet.

Det blev aftalt, at KommuneMED får kommissoriet for styregruppen at se. Når der foreligger et kommissorie for styregruppen tager ledelsen stilling til, om der evt. er behov for en arbejdsmiljørepræsentant i gruppen.

Medarbejderrepræsentanterne i KommuneMED opfordrede til, at der laves en opgavebeskrivelse for tovholderen.

Det blev endvidere orienteret om, at der bliver udarbejdet en historie i Pippet om den nye tovholderfunktion.

* Falck Healthcare

Forlænges til slutningen af 2015.

* Digitalt Post

Al kommunikation til medarbejdere og ledere vil fremover ske digitalt herunder også indkaldelse til sygesamtaler m.v.

## Budget 2015

Status for administrativt besparelseskatalog herunder den kommende politiske budgetforhandling for indgåelse af budgetaftale 2015.

*Konklusion:*

Der er kommet over 100 budgetspørgsmål til administrationen fra kommunalbestyrelsens politikerne. 1. behandlingen af budgettet har været afholdt den 9. september. De politiske forhandlinger mellem partierne pågår lige nu.

## Nyt fra afdelingerne (nyt fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

*Konklusion:*

* Der er udarbejdet procesplan for en ny udviklingsstrategi gældende for 2015 på dagområdet. En følgegruppe har været nedsat i den forbindelse.
* I forbindelse med det kommende sundhedscentret pågår der pt. drøftelser af, hvad sundhedscentret skal indeholde af aktiviteter. Der vil på et senere tidspunkt blive nedsat. §17,4 udvalgets medlemmer for innovation/velfærd har været på besøg på Rentemestervej, hvor borgernes hus blev besøgt. Et meget inspirerende besøg.
* Træningsbørn som trænes i Gentofte påtænkes at trækkes hjem til træning i kommunen.

## Kursusønsker for 2015

*Konklusion:*

Forespørgslen undersøges nærmere.

## Hvem gør, hvad til næste møde?

*Konklusion:*

Intet.

## Eventuelt

*Konklusion:*

* 1. Claes Hjort stillede spørgsmål til den politiske sag om Baunegården.
	2. Dagsordener for områdeMED vil fremadrettet blive offentliggjort på hjemmesiden som referatet.